ΠΕΡΙΕΧΟΜΕΝΑ
ΑΠΟΦΑΣΕΙΣ
Ένταξη και λειτουργία του Εργαστηρίου Κλινικής
Ακτινοθεραπευτικής Ογκολογίας του Τμήματος
Ιατρικής της Σχολής Επιστημών Υγείας του Εθνικού και Καποδιστριακού Πανεπιστημίου Αθηνών
στο Πανεπιστημιακό Γενικό Νοσοκομείο ’’ΑΤΤΙΚΟΝ’’».
Eίσπραξη εσόδων υπέρ του Συμβολαιογραφικού
Συλλόγου Εφετείου Κρήτης από τις Δημόσιες Οικονομικές Υπηρεσίες (ΔΟΥ) και τα Κέντρα Βεβαί-
ωσης και Είσπραξης (ΚΕΒΕΙΣ).
Ανώτατο όριο επιτρεπομένων ημερών μετακίνησης εκτός έδρας υπηρετούντων υπαλλήλων στο
Δήμο Αγράφων Νομού Ευρυτανίας για το έτος
2025.
ΑΠΟΦΑΣΕΙΣ
Αριθμ. Γ2α/854
(1)
Ένταξη και λειτουργία του Εργαστηρίου Κλινικής Ακτινοθεραπευτικής Ογκολογίας του Τμή-
ματος Ιατρικής της Σχολής Επιστημών Υγείας
του Εθνικού και Καποδιστριακού Πανεπιστημίου Αθηνών στο Πανεπιστημιακό Γενικό Νοσο-
κομείο ’’ΑΤΤΙΚΟΝ’’».
ΟΙ ΥΠΟΥΡΓΟΙ
ΠΑΙΔΕΙΑΣ, ΘΡΗΣΚΕΥΜΑΤΩΝ
ΚΑΙ ΑΘΛΗΤΙΣΜΟΥ - ΥΓΕΙΑΣ
Έχοντας υπόψη:
1. Τις διατάξεις:
α) Του άρθρου 59 του ν. 4957/2022 «Νέοι Ορίζοντες
στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι.
με την κοινωνία και λοιπές διατάξεις» (Α’ 141),
β) του άρθρου 13 του ν. 1397/1983 «Εθνικό Σύστημα
Υγείας» (Α’ 143),
γ) του περ. β της παρ.  14 του άρθρου 13 του
ν. 2889/2001 «Βελτίωση και εκσυγχρονισμός του Εθνικού
Συστήματος Υγείας και άλλες διατάξεις» (Α’ 37),
δ) του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π. δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
2. Το π.δ. 87/1986 «Ενιαίο Πλαίσιο Οργάνωσης Νοσοκομείων» (Α’ 32).
3. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
4. Την υπ’ αρ. 37310/09-07-2023 κοινή απόφαση του
Πρωθυπουργού και του Υπουργού Υγείας «Ανάθεση
αρμοδιοτήτων στον Υφυπουργό Υγείας, Μάριο Θεμιστοκλέους» (Β’ 4435).
5. Την υπό στοιχεία Υ4α/οικ. 39169/10-04-2012 κοινή
υπουργική απόφαση «Οργανισμός του Πανεπιστημιακού
Γενικού Νοσοκομείου ’’Αττικόν’’» (Β’ 1250).
6. Την υπό στοιχεία 55/29-02-2024 απόφαση της Συγκλήτου του Εθνικού και Καποδιστριακού Πανεπιστημί-
ου Αθηνών «Ίδρυση Εργαστηρίου Κλινικής Ακτινοθεραπευτικής Ογκολογίας στον Κλινικοεργαστηριακό Τομέα
του Τμήματος Ιατρικής της Σχολής Επιστημών Υγείας και
καθορισμός του εσωτερικού του κανονισμού» (Β’ 1533),
η οποία επέχει θέση γνώμης της παρ. 2 του άρθρου 59
του ν. 4957/2022.
7. Το από 25-04-2024 (θέμα 19ο) απόσπασμα πρακτικών συνεδρίασης της Συνέλευσης του Τμήματος Ιατρικής
της Σχολής Επιστημών Υγείας του Εθνικού και Καποδιστριακού Πανεπιστημίου Αθηνών.
8. Τα υπ’ αρ. 49965/29-05-2024 και 6532/22-01-2025
έγγραφα του Πρύτανη του Εθνικού και Καποδιστριακού
Πανεπιστημίου Αθηνών.
9. Το υπό στοιχεία 78145/Ζ1/10-07-2024 έγγραφο του
Υπουργείου Παιδείας, Θρησκευμάτων και Αθλητισμού.
10. Την υπό στοιχεία ΔΠΑΠ/61359/22-10-2024 εισήγηση
και το υπό στοιχεία Δ153/09-12-2024 έγγραφο του Διοικητή της 2ης Υγειονομικής Περιφέρειας Πειραιώς και Αιγαίου.
11. Το υπ’ αρ. 26/16-10-2023 (θέμα 49ο) απόσπασμα
πρακτικών τακτικής συνεδρίασης του Διοικητικού Συμβουλίου του Πανεπιστημιακού Γενικού Νοσοκομείου
«ΑΤΤΙΚΟΝ».
12. Το υπ’ αρ. 13/04-10-2023 (θέμα Ζ4) απόσπασμα
πρακτικών τακτικής συνεδρίασης του Επιστημονικού
Συμβουλίου του Πανεπιστημιακού Γενικού Νοσοκομείου
«ΑΤΤΙΚΟΝ» με το οποίο διατυπώνεται θετική εισήγηση
επί του θέματος.
13. Το υπό στοιχεία 36695/20-09-2024 έγγραφο του
Πανεπιστημιακού Γενικού Νοσοκομείου «ΑΤΤΙΚΟΝ».
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1000
06.03.2025 12:30:40
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1000/05.03.2025
14. Το υπό στοιχεία Γ2α/37357/25-11-2024 έγγραφο
της αρμόδιας υπηρεσίας του Υπουργείου Υγείας.
15. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ
16. Την υπό στοιχεία Β1α/οικ. 3939/24-01-2025 εισήγηση του Αναπληρωτή Προϊσταμένου της Γενικής Διεύ-
θυνσης Οικονομικών Υπηρεσιών του Υπουργείου Υγείας
από την οποία προκύπτει ότι δεν προκαλείται δαπάνη
σε βάρος του προϋπολογισμού του Υπουργείου Υγείας
και του προϋπολογισμού των εποπτευόμενων φορέων
του, αποφασίζουμε:
Την ένταξη και λειτουργία του Εργαστηρίου Κλινικής
Ακτινοθεραπευτικής Ογκολογίας μετά των ειδικών μονάδων που το απαρτίζουν, του Τμήματος Ιατρικής της
Σχολής Επιστημών Υγείας του Εθνικού και Καποδιστριακού Πανεπιστήμιου Αθηνών στο Πανεπιστημιακό Γενικό
Νοσοκομείο «ΑΤΤΙΚΟΝ» και ειδικότερα στον Εργαστηριακό Τομέα της Ιατρικής Υπηρεσίας του Νοσοκομείου.
Τα μέλη ΔΕΠ που υπηρετούν στο Εργαστήριο υποχρεούνται σε εφημερία για την αντιμετώπιση εκτάκτων
περιστατικών και παροχής επείγουσας περίθαλψης, σύμφωνα με τα όσα ισχύουν κάθε φορά για την εφημερία
των Νοσοκομείων.
Το προσωπικό που υπηρετεί στο Εργαστήριο, συνεργάζεται με τα αντίστοιχα Τμήματα της Ιατρικής Υπηρε-
σίας, όλων των Νοσοκομείων της Υγειονομικής Περιφέρειας, για την ανάπτυξη και αναβάθμιση του επιπέδου
της εκπαίδευσης και παροχής υπηρεσιών υγείας.
Το Εργαστήριο πρέπει να έχει επιστημονικό υπεύθυνο
για τη λειτουργία του.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 25 Φεβρουαρίου 2025
Οι Υπουργοί
Παιδείας, Θρησκευμάτων
Υφυπουργός
και Αθλητισμού
Υγείας
ΚΥΡΙΑΚΟΣ
ΜΑΡΙΟΣ
ΠΙΕΡΡΑΚΑΚΗΣ
ΘΕΜΙΣΤΟΚΛΕΟΥΣ
Ι
Αριθμ. Α.1031
(2)
Eίσπραξη εσόδων υπέρ του Συμβολαιογραφικού
Συλλόγου Εφετείου Κρήτης από τις Δημόσιες Οικονομικές Υπηρεσίες (ΔΟΥ) και τα Κέντρα Βεβαί-
ωσης και Είσπραξης (ΚΕΒΕΙΣ).
Ο ΥΦΥΠΟΥΡΓΟΣ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ
Έχοντας υπόψη:
1) Tο άρθρο 98 του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας
2011/85/ΕΕ) δημόσιο λογιστικό και άλλες διατάξεις» (Α’ 143).
2) Τον Κώδικα Είσπραξης Δημοσίων Εσόδων (ν. 4978/
2022, Α’190).
3) Το π.δ. 16/1989 «Κανονισμός λειτουργίας Δημοσίων
Οικονομικών Υπηρεσιών (Δ.Ο.Υ.) και των τοπικών γραφείων και καθήκοντα υπαλλήλων αυτών» (Α’ 6).
4) Το άρθρο 12 του ν. 5104/2024 «Κώδικας Φορολογικής Διαδικασίας και άλλες διατάξεις» (Α’ 58).
5) Το άρθρο 14 του ν. 2892/2001 «Ελαφρύνσεις στη
φορολογία κεφαλαίου και άλλες διατάξεις» (Α’ 46).
6) Το π.δ. 142/2017 «Οργανισμός Υπουργείου Οικονομικών» (Α’ 181).
7) Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών-Μετα-
φορά αρμοδιοτήτων, υπηρεσιακών μονάδων και θέσεων προσωπικού -Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
8) Το π.δ. 32/2024 «Διορισμός Υπουργών και Υφυπουργών» (Α’ 91).
9) Την υπό στοιχεία 84913 ΕΞ 2024/17.06.2024 κοινή
απόφαση του Πρωθυπουργού και του Υπουργού Εθνικής
Οικονομίας και Οικονομικών «Ανάθεση αρμοδιοτήτων
στον Υφυπουργό Εθνικής Οικονομίας και Οικονομικών,
Χρίστο Δήμα» (Β’ 3472).
10) Την υπό στοιχεία Δ.ΟΡΓ.Α 1125859 ΕΞ 2020/
23.10.2020 απόφαση του Διοικητή της Ανεξάρτητης
Αρχής Δημοσίων Εσόδων (ΑΑΔΕ) «Οργανισμός της Ανεξάρτητης Αρχής Δημοσίων Εσόδων» (Β’ 4738).
11) Την υπό στοιχεία Α.1209/03.09.2021 απόφαση
του Διοικητή της Α.Α.Δ.Ε. «Διαδικασία βεβαίωσης εσόδων υπέρ Δημοσίου και τρίτων και διαδικασία μείωσης
εσόδων με ηλεκτρονικά μέσα, μέσω των υπηρεσιών της
διαλειτουργικότητας, κατ’ εφαρμογή της παρ. 5 του άρθρου 2 του ν.δ. 356/1974 Κώδικας Είσπραξης Δημοσίων
Εσόδων (Α’ 90)» (Β’ 4053).
12) Το άρθρο 58 του ν. 5100/2024 «Ενσωμάτωση της
Οδηγίας (ΕΕ) 2022/2523 του Συμβουλίου της 14ης Δεκεμβρίου 2022,σχετικά με την εξασφάλιση παγκόσμιου
ελάχιστου επιπέδου φορολογίας των Ομίλων πολυεθνικών επιχειρήσεων και των εγχώριων ομίλων μεγάλης
κλίμακας στην Ευρωπαϊκή Ένωση (Pillar II) και άλλες
επείγουσες διατάξεις» (Α’ 49).
13) Την υπ’ αρ. 327/29-08-2024 αίτηση του Συμβολαιογραφικού Συλλόγου Εφετείου Κρήτης και το υπ’
αρ. 10/28-01-2025 συμπληρωματικό έγγραφο αυτής.
14) Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
15) Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφασίζουμε:
1. Αναθέτουμε στις Δημόσιες Οικονομικές Υπηρεσίες
(Δ.Ο.Υ.) και τα Κέντρα Βεβαίωσης (ΚΕ.Β.ΕΙΣ.) την είσπραξη
εσόδων υπέρ του Συμβολαιογραφικού Συλλόγου Εφετείου Κρήτης με ΑΦΜ 090180992.
2. Η διαδικασία τόσο της βεβαίωσης όσο και της μείωσης
των εσόδων θα διενεργείται αποκλειστικά και μόνο μέσω
των υπηρεσιών διαλειτουργικότητας, κατ’ εφαρμογή της
υπό στοιχεία Α. 1209/03.09.2021 απόφασης του Διοικητή
της Α.Α.Δ.Ε.
3. Από το ποσό που εισπράττεται υπέρ του ανωτέρω
παρακρατείται, ως δαπάνη βεβαίωσης και είσπραξης,
ποσοστό 20%, κατά παρέκκλιση κάθε άλλης γενικής ή
ειδικής διάταξης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1000/05.03.2025
4. Το ποσό που παρακρατείται θα αποδίδεται στον ΑΛΕ
1440103001 του κρατικού προϋπολογισμού.
5. Η βεβαίωση εσόδων δεν πραγματοποιείται όταν το
προς βεβαίωση ποσό είναι μικρότερο των (30€) τριάντα
ευρώ.
6. Σε περίπτωση αχρεωστήτως καταβληθέντος ποσού,
για οποιαδήποτε αιτία, ολόκληρο το εισπραχθέν ποσό,
συμπεριλαμβανομένου και του ποσοστού παρακράτησης ως δαπάνη του Δημοσίου για την βεβαίωση και
είσπραξη υπέρ του τρίτου, βαρύνει τον τρίτο και επιστρέφεται από αυτόν.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 24 Φεβρουαρίου 2025
Ο Υφυπουργός
ΧΡΙΣΤΟΣ ΔΗΜΑΣ
Ι
Αριθμ. 9528
(3)
Ανώτατο όριο επιτρεπομένων ημερών μετακίνησης εκτός έδρας υπηρετούντων υπαλλήλων
στον Δήμο Αγράφων Νομού Ευρυτανίας για το
έτος 2025.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη :
1. Τις διατάξεις:
α) Των άρθρων 1, 6, 58 και 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87),
β) των άρθρων 2 και 3 της υποπαρ. Δ.9 της παρ. Δ του
άρθρου 2 του ν. 4336/2015 «Συνταξιοδοτικές διατάξειςΚύρωση του Σχεδίου Σύμβασης Οικονομικής Ενίσχυσης
από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας Χρηματοδό-
τησης» (Α’ 94),
γ) του άρθρου 36 παρ. 2 του ν. 4484/2017 «Προσαρμογή της Ελληνικής Νομοθεσίας στις διατάξεις της Οδηγίας
(ΕΕ) 2016/881 και άλλες διατάξεις» (Α’ 110),
δ) της περ. θ της παρ. 2 του άρθρου 5 και της περ. β της
παρ. 2 του άρθρου 7 του ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις»
(Α’ 131),
ε) των άρθρων 63-66 του ν. 4954/2022 «Συμπληρωματικά μέτρα για την εφαρμογή του Κανονισμού (ΕΕ)
2019/788 του Ευρωπαϊκού Κοινοβουλίου και του Συμβουλίου σχετικά με την Ευρωπαϊκή Πρωτοβουλία Πο-
λιτών και του Εκτελεστικού Κανονισμού (ΕΕ) 2019/1799
της Επιτροπής για τη θέσπιση τεχνικών προδιαγραφών
για τα επιμέρους επιγραμμικά συστήματα συγκέντρωσης - Διατάξεις σχετικές με την εκλογική διαδικασία και
τον έλεγχο εσόδων και δαπανών κομμάτων, συνασπισμών και υποψηφίων βουλευτών και αιρετών - Λοιπές
επείγουσες διατάξεις» (Α’ 136) και
στ) της υποπαρ. γ.γ. της παρ. 4 του άρθρου 8 του
π.δ. 138/2010 «Οργανισμός της Αποκεντρωμένης Διοίκησης Θεσσαλίας - Στερεάς Ελλάδας» (Α’ 231).
2. Την υπ’ αρ. 86776/19.12.2022 απόφαση του Υπουργού Εσωτερικών «Διορισμός του Κωνσταντίνου Τζανα-
κούλη του Γεωργίου στη θέση μετακλητού Γραμματέα
Αποκεντρωμένης Διοίκησης Θεσσαλίας - Στερεάς Ελλάδας» (Υ.Ο.Δ.Δ. 1183).
3. Το υπ’ αρ. 1448/21.02.2025 έγγραφο του Δήμου
Αγράφων.
4. Τις ανάγκες του Δήμου Αγράφων για μετακίνηση
εκτός έδρας των δημοτικών υπαλλήλων (για τη διεκπεραίωση υποθέσεων του Δήμου εκτός έδρας, όπως την
επισκευή των οχημάτων, τη συμμετοχή υπαλλήλων σε
σεμινάρια, κ.λπ.).
5. Την υπ’ αρ. 1436/21.02.2025 βεβαίωση του Δήμου
Αγράφων, σύμφωνα με την οποία υπάρχουν πιστώσεις
στον προϋπολογισμό οικονομικού έτους 2025 του Δήμου Αγράφων, στους Κ.Α.: 00-6422 ποσό 3.000,00 €, 00-
6423 ποσό 1.000,00 €, 10-6422 ποσό 2.500,00 €, 30-6422
ποσό 1.000,00 €.
6. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ, αποφασίζουμε:
Καθορίζουμε, για το έτος 2025, το ανώτατο όριο των
επιτρεπόμενων κατ’ έτος ημερών μετακίνησης εκτός
έδρας σε εξήντα (60) ημέρες, για έκαστο εκ των υπηρετούντων με σχέση εργασίας Δημοσίου Δικαίου, Ιδιωτικού
Δικαίου Αορίστου Χρόνου ή Ορισμένου Χρόνου υπαλλήλων του Δήμου Αγράφων Νομού Ευρυτανίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Λαμία, 24 Φεβρουαρίου 2025
Ο Γραμματέας Αποκεντρωμένης Διοίκησης
ΚΩΝΣΤΑΝΤΙΝΟΣ ΤΖΑΝΑΚΟΥΛΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1000/05.03.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250201000.pdf | Tokens: 14440]